Source: http://www.bihon.ro/lps-si-a-desemnat-performerii/news-20080102-02023854
Timestamp: 2018-03-18 06:13:45+00:00

Document:
LPS şi-a desemnat performerii - BIHON
LPS şi-a desemnat performerii
ORADEA – CS Liceul cu Program Sportiv „Bihorul” a constituit, de-a lungul anilor, o adevărată pepinieră de talente, performerii de mâine ai sportului bihorean.
Tradiţionala ierarhie a celor mai buni sportiv ai clubului a fost dominată în acest an de judoka, nu mai puţin de cinci reprezentanţi ai acestui sport regăsindu-se în topul primilor zece. În clasament se mai află doi atleţi, doi baschetbalişti şi un spadasin, reprezenanţi ai unor ramuri sportive cu rezultate bune în judeţul nostru. Dar iată configuraţia celor mai buni zece sportivi ai clubului orădean în sezonul 2007:
1. Cristian Rupa (judo), 60 kg, antrenor emerit Emil Morar, junior I, legitimat la CSM JC LIberty LPS Bihorul. Performanţe: campion naţional la juniori I individual; campion naţional la tineret individual; locul I la Cupa României seniori; triplu campion naţional cu echipa la juniori I, tineret şi seniori; bronz la CN de seniori individual; bronz la Campionatul balcanic de juniori I; component al lotului naţional de juniori, participant la CE de juniori şi la etape de Cupă Mondială
2. Adrian Merge (judo), 73 kg, antrenor emerit Emil Morar, junior I, legitimat la CSM JC Liberty LPS Bihorul. Performanţe: campion naţional la juniori I individual; triplu campion naţional cu echipa la juniori I, tineret şi seniori; bronz la CN de tineret individual; bronz la Cupa României seniori; bronz la Campionatul Balcanic de juniori I; component al lotului naţional de juniori, participant la CE de juniori
3. Cornelia Deiac (atletism), săritura în lungime, antrenor Virgil Preda, legitimată la CSU CSŞ LPS Bihorul. Performanţe: campioană naţională de sală la tineret, 6,28 m; campioană naţională în aer liber la junioare I, 6,19 m; vicecampioană naţională în aer liber la senioare, 6,20 m; vicecampioană naţională în sală la junioare I, 6,20 m; bronz la CN de tineret în sală, 5,91 m; locul 18 la CN de juniori I, 5,69 m
4. Adrian Moga (judo), 66 kg, antrenor emerit Emil Morar, junior I, legitimat la CSM JC Liberty LPS Bihorul. Performanţe: vicecampion naţional la juniori I individual; triplu vicecampion naţional cu echipa la seniori, tineret şi juniori I; bronz la CN individual de seniori; bronz la CN individual de tineret; component al lotului naţional de juniori
5. Titus Nicoară (baschet), junior republican, fost component al echipelor CSŞ LPS Bihorul, antrenor Dragoş Oprea, respectiv CSM Leonardo; actualmente la Traiskirchen (Austria). Performanţe: campion naţional la juniori republicani cu echipa CSŞ LPS Bihorul; component al echipei naţionale de seniori, juniori şi tineret Under 20 ani; a fost desemnat cel mai bun marcator şi cel mai bun recuperator al naţionalei de juniori, care a câştigat Campionatul European Divizia B; a jucat 20 de meciuri oficiale cu reprezentativa de seniori a României
6. Gelil Denis (judo), 100 kg, antrenor emerit Emil Morar, junior I, legitimat la CSM JC Liberty LPS Bihorul. Performanţe: campion naţional şcolar; campion naţional cu echipa la juniori I; vicecampion naţional la juniori I individual; vicecampion naţional cu echipa la seniori; bronz la CN de tineret individual; bronz la Campionatul balcanic de juniori I; component al lotului naţional de juniori
7. Andrei Timoce (scrimă), spadă, antrenori Dragoş Şpan şi Nicolae Ille (emerit), legitimat la CS Crişul CSŞ LPS Bihorul. Performanţe: locul II la Cupa Campionilor Europeni la spadă, cu echipa CS Crişul; campion naţional la seniori cu echipa CS Crişul; locul I la Cupa României seniori cu echipa CS Crişul; component al lotului naţional de juniori
8. Lénárd Norbert (atletism), triplusalt, antrenor Virgil Preda, junior I, legitimat la CSŞ CSŞ LPS Bihorul. Performanţe: vicecampion naţional şcolar în aer liber, 14,70 m; vicecampion naţional de sală la juniori I, 15,41 m; bronz la CN în aer liber la juniori I, 14,80 m; locul 14 la CE de juniori, 15,37 m; component al lotului naţional de seniori
9. Sergiu Pop (baschet), juniori II, antrenoare Valeria Scheiner, legitimat la CSŞ LPS Bihorul. Performanţe: campion naţional cu echipa de juniori republicani; component al lotului naţional Under 16 ani; participant la CE Under 16 ani, unde a ocupat locul V în clasamentul coşgeterilor competiţiei
10. Alexandru Dragomir (judo), 73 kg, junior I, antrenor emerit Emil Morar, legitimat la CSM JC Liberty LPS Bihorul. Performanţe: campion naţional şcolar; dublu campion naţional cu echipa la tineret şi juniori I; vicecampion naţional la juniori I individual; componet al lotului naţional de juniori

References: CSM 
 CSM 
 CSM 
 CSM 
 CSM 
 CSM